Page:Kail brose of auld Scotland (2).pdf/4

 Whene’er the totums cry for meat,

She curses ay his cogie ;

Crying, “ Wae betide three-gird cog,

“ Oh wae betide the cogie,

" It does mair skaith than a’ the ills,

“ That happen in Stra’bogie.”

She fand him ance at Willie Sharp’s ;

And, what they maist did laugh at,

She brake the bicker, spilt the drink,

And tightly gowff’d his haffet.

Crying, “ Wae betide the three-gird cog,

“ Oh, wae betide the cogie!

“ It does mair skaith than a’ the ills,

“ That happen in Stra’bogie.”

Yet here‘s to ilka honest soul,

We‘ll drink wi‘ me a cogie ;

And for ilk silly whingin fool,

We‘ll duck him in a bogie.

For I maun hae my cogie, Sirs,

I canna want my cogie ;

I wadna gie my three-gird cog,

For a' the queans in Bogie.

THE TIPPLING FARMER.

Good ale comes and good ale goes,

Good ale gart me sell my hose,